นายกรัฐมนตรี ห่วงสถานการณ์โควิด-19 ใน กทม. และปริมณฑล หลังยอดผู้ติดเชื้อเพิ่ม
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงสถานการณ์โควิด-19 ในพื้นที่ กทม. และปริมณฑล รวมทั้งในจังหวัดที่มีการรายงานยอดผู้ติดเชื้อเพิ่มสูงขึ้นในช่วงสัปดาห์ที่ผ่านมา เช่น ชลบุรี ภูเก็ต นครศรีธรรมราช โดยกำชับหน่วยงานที่เกี่ยวข้องดำเนินมาตรการควบคุมการแพร่ระบาดอย่างเข้มข้นต่อเนื่อง รวมทั้งให้เร่งฉีดวัคซีนประชาชนทุกกลุ่มให้ครบตามเกณท์ อย่างน้อย 2 เข็ม รวมทั้งเข็มกระตุ้น โดยเฉพาะกลุ่มผู้สูงอายุ ขณะเดียวกันกรุงเทพมหานคร ได้เปิดศูนย์พักคอยเพื่อส่งต่อเพิ่มเติมจำนวน 50 เขต ในกรณีที่ศูนย์พักคอยเดิมมีจำนวนผู้ป่วยครองเตียงมากกว่าร้อยละ 80 รวมทั้งให้หน่วยงานชี้แจงทำความเข้าใจกับประชาชน ถึงแม้โควิด-19 สายพันธุ์โอมิครอนที่กำลังระบาดอยู่ขณะนี้จะมีอันตรายน้อย แต่สามารถแพร่กระจายได้อย่างรวดเร็ว แต่ต้องไม่ประมาทและป้องกันตนเองอยู่เสมอนายกรัฐมนตรี ยังฝากความห่วงใยในวันมาฆบูชานี้ พุทธศาสนิกชนที่จะเดินทางไปทำบุญ หรือร่วมกิจกรรมทางศาสนาต้องเข้มงวดกับมาตรการป้องกันตัวเองขั้นสูงสุด รวมทั้งขอให้วัดและสถานที่ต่างปฏิบัติตามมาตรการ COVID Free Setting อย่างเข้มข้นด้วย